Այս մտահոգությունները նոր չեն: Տարբեր ամբիոններից խոսվում է այս ամենի մասին, ցավով արձանագրվում, որ դասագրքերի կազմման գործում վաղուց ի վեր արմատավոր վել է անտարբերությունն ու ոչ արհեստավարժ վերաբերմունքը: Մինչդեռ դասագրքերի կազմմանը պիտի մասնակցեն գրողները` ինչպես ժամանակին Լևոն Շանթն ու Մուշեղ Իշխանը: Ինչպես դա անում էր Հովհաննես Թումանյանը` հետևելով, որ դպրոց մտնեն հետաքրքիր, աշակերտի երևակայությունը հարստացնող դասագրքեր: Ուսուցիչները տարակուսելի համարեցին այն, որ 9-րդ դասարանի գրականության դասագրքում տեղ է գտել նյութ Հոմերոսի մասին, որը ոչ մի կերպ չի ձուլվում դասագրքի սկզբունքին, չի առնչվում մայրենի գրականությանը…